Diari Oficial de la Generalitat Valenciana


Sumari del DOGV 5628, del 29-10-2007 (2007/12859)

Adjudicació del concurs pel procediment obert de la selecció de l'empresari constructor per a l'execució de les obres d'urbanització del programa d'actuació integrada del sector de sòl urbanitzable no detallat industrial NPI-5 d'Ibi.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5628

Data del DOGV
:   29-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12828


Data del document
:   15-10-2007

Organisme emissor
:   Intersa Levante, SA

Tipus de document
:   Anunci

Anàlisi jurídica

 Descriptors 

:   * Ibi
    * contracte d'obres
    * pla d'urbanisme

Adjudicació del concurs pel procediment obert de la selecció de l'empresari constructor per a l'execució de les obres d'urbanització del programa d'actuació integrada del sector de sòl urbanitzable no detallat industrial NPI-5 d'Ibi. [2007/12824]  
La mercantil Intersa Levante, SA, amb CIF Q75961243, i amb domicili social a 03782, Alacant, Espanya, carrer Sant Vicent, núm. 8, entreplanta li ha sigut adjudicada, com a agent urbanitzador, pel Ple de l'Ajuntament d'Ibi en la seua sessió celebrada el dia 31 de juliol de 2007, les obres d'urbanització per al desenvolupament del programa d'actuació integrada del sector de sòl urbanitzable no detallat industrial NPI-5 al terme municipal d'Ibi, i el contracte d'execució i desplegament del programa es va formalitzar en data 2 d'agost de 2007.  
En data 3 d'octubre de 2007 per acord del Ple de l'Ajuntament d'Ibi- va ser ratificat el plec de clàusules particulars i prescripcions tècniques presentat per l'urbanitzador i per les quals ha de regir el concurs per a la selecció de l'empresari constructor.  
Que d'acord amb l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, en el termini de cinc dies des de la ratificació o rectificació del plec de clàusules particulars i prescripcions tècniques per l'administració actuant es remetrà l'anunci de concurs per a la seua publicació en el Diari Oficial de la Unió Europea i amb posterioritat al Diari Oficial de la Comunitat Valenciana.   
Que els interessats a participar en el concurs de selecció de l'empresari constructor hauran de reunir els requisits de solvència tècnica, econòmica i professional així com la classificació necessària que es fixen en el plec de clàusules particulars i prescripcions tècniques i no estar sotmés en cap de les causes de prohibició per a contractar que establixen en este i en la vigent Llei de Contractes de les Administracions Públiques i la legislació urbanística valenciana.  
Qualsevol interessat podrà presentar les seues proposicions en plica segellada dins del termini de dos mesos a comptar de la publicació d'este anunci en el Diari Oficial de la Unió Europea, el qual es va produir el dia 13 d'octubre de 2007, a la notària de María del Pilar Núñez de Zela i Artiaga, situada al carrer Ramón i Cajal, núm. 7, planta baixa, d'Ibi, Alacant CP 03520, en dies i hores d'atenció al públic, on quedaran depositades fins a la seua obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoeconòmica del programa es troben a disposició dels interessats a la seu de l'Ajuntament d'Ibi, situat al carrer de Les Eres, núm. 48, d'Ibi, Alacant, CP 03675, i a la notaria de María del Pilar Núñez de Zela i Artiaga, situada al carrer Ramón i Cajal, núm. 7, planta baixa d'Ibi, Alacant, CP 03834, on podran obtindre una còpia d'estes a costa seua en dies i hores d'atenció al públic.   
Al cinqué dia hàbil comptador des de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats dins del termini i la forma escaient. Una vegada qualificada la personalitat, capacitat i solvència dels licitadors l'urbanitzador procedirà a continuació, en acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial corresponent. L'obertura de pliques es realitzarà sota la direcció de l'urbanitzador i la fe pública del notari, que farà constar les actuacions i incidències que es produïsquen per mitjà de diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació, junt amb la resta de propostes presentades, incloses les que hagen sigut qualificades negativament, seran comunicades a l'administració actuant en el termini de cinc dies des de l'obertura de pliques.  
La proposta d'adjudicació no crea cap dret en favor de l'empresari proposat, ni davant de l'urbanitzador ni davant de l'administració, mentre no s'haja ratificat o rectificat per esta última i s'haja adjudicat el contracte en conseqüència.  
Una vegada rebudes totes les propostes per l'administració actuant, es donarà trasllat d'estes als servicis tècnics municipals perquè emeten un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.   
L'administració haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta, i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, a comptar de l'endemà a aquell en què la proposta d'adjudicació tinga entrada en el registre de l'administració.   
De no dictar-se la resolució de ratificació o rectificació dins del termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins del termini de 10 dies.   
La certificació municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
Alacant, 15 d'octubre de 2007.- L'apoderat: Ignacio Estevan Dols.